झांसी. बुंदेलखंड एक्सप्रेस में जहरखुरानी का मामला सामने आया है। रविवार को जहरखुरानों ने आधा दर्जन से अधिक यात्रियों को लूट लिया। यात्री काफी देर तक ट्रेन में बेहोशी की हालत में पड़े रहे। बरुआसागर पहुंचने पर उन्हें झांसी मेडिकल कॉलेज पहुंचाया गया। पीड़ितों में तीन महिलाएं भी हैं। पुलिस मामले की जांच में जुट गई है।
क्या है पूरा मामला?
- बुंदेलखंड एक्सप्रेस (1108) बनारस से ग्वालियर चलती है।
- इसका झांसी आने का समय सुबह 7.30 बजे है, लेकिन कोहरे के कारण ट्रेन देरी से चल रही है।
- ट्रेन झांसी से कुछ स्टेशन दूरी पर थी, तभी जनरल कोच में आधा दर्जन से अधिक यात्रियों को लोगों ने बेहोश पाया।
- इसकी सूचना कंट्रोल रूम को दी गई। बरुआसागर में ट्रेन रुकते ही बेहोश यात्रियों को स्टेशन पर उतारा गया।
- स्टेशन मास्टर इमाम अली ने बताया कि सभी यात्रियों को झांसी मेडिकल कॉलेज भेजा गया है।
मध्य प्रदेश के रहने वाले थे सभी मजदूर
- जहरखुरानी का शिकार हुए यात्री मजदूर वर्ग के लग रहे हैं।
- ये मध्य प्रदेश के नौगांव जिले के रहने वाले हैं।
- मध्य प्रदेश के ग्वालियर की ओर जानेवाली बुंदेलखंड एक्सप्रेस से घर लौट रहे थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva